I gamle Romedal kommune var NS-lensmannen Gustav Olaussen Bahus, som ble lensmann allerede i 1916. Han ble tvunget til å melde seg inn i NS i 1940, og brukte stillingen mer til hjelp for lokalbefolkningen enn å regjere med jernhånd. Sammen med lensmannsfullmektig Oskar Pedersen, holdt de mye av det illegale som skjedde i kommunen hemmelig. Av nazistene ble han og fullmektigen omtalt som jøssinger, og under russeraksjonen unngikk de å måtte arrestere noen.